ועדת העבודה, הרווחה והבריאות, כנסת 16, פרוטוקול מספר 274, 2004-11-08 12:30

אריה אלדד: אני מתכבד לפתוח את ישיבת הוועדה בהצעת חוק הביטוח הלאומי (תיקון – פיצוי נפגעי גזזת), התשס"ד-2004.

אריה אלדד: הצטרף אלינו חבר הכנסת עמיר פרץ, מציע ההצעה.

אריה אלדד: ההצעה דנה בכך שנכי גזזת אשר נכותם נקבעה ויש לכם אחוזי נכות על פי חוק, יהיו פטורים מתשלום דמי הביטוח על ההכנסות שלהם.

אריה אלדד: בדיון שהיה במליאה בהצעה הטרומית דיבר שר הרווחה ומסר כי הממשלה תומכת בהצעה כפי שהיא.

עמיר פרץ: אני מאוד אשמח אם הממשלה תודיע על תמיכתה.

עמיר פרץ: אני חושב שזה חוק ראוי.

עמיר פרץ: יש בהחלט קונסנזוס על כך שזאת קבוצה שצריך לסייע לה.

עמיר פרץ: מדובר בסכומי כסף מאוד קטנים.

עמיר פרץ: מדובר ב-42 שקלים לחודש שאותם נפגעים מקבלים.

שי סומך: הממשלה תומכת בהצעת החוק.

אריה אלדד: מי תומך בהצעה כפי שהיא?

אריה אלדד: בעד – פה אחד הצעת החוק אושרה לקריאה ראשונה